กินยาคุมไม่ตรงตามวัน มีโอกาสท้องมั้ยคะ เช่นยาต้องกินวันศุกร์ แต่มากินวันเสาร์ ยาวันเสาร์ไปกินวันอาทิตย์อยู่ในรอบวันตกไข่ 9-12
สวัสดีค่ะ การใช้ยาคุมกำเนิดแบบแผงรายเดือนนั้น เป็นการคุมกำเนิดที่มีประสิทธิภาพสูงมาก โอกาสตั้งครรภ์ขณะกินยาอยู่มีน้อย แต่ต้องใช้ยาอย่างถูกต้อง กล่าวคือกินทุกวันติดต่อกันจนยาหมดแผง และไม่ควรคลาดเคลื่อนเกินวันละ 3 ชั่วโมงจากที่กล่าวมา การลืมกินยาไป 1 วัน ควรจะมีการกินชดเชย ก็คือให้กินทันทีที่นึกได้ และกินยาคุมในแผงต่อไปตามปกติ เท่ากับว่าจะมีการกิน 2 เม็ดใน 1 วันไป 1 ครั้ง หากได้มีการกินชดเชยแล้ว ยาจะมีประสิทธิภาพใกล้เคียงกับของเดิมมาก โอกาสตั้งครรภ์มีน้อยแต่หากไม่ได้มีการกินชดเชย คือเหมือนเลื่อนๆวันไปเท่านั้น มีโอกาสตั้งครรภ์ได้อยู่ หากตอนนี้ยังลืมกินมาไม่เกิน 2 วัน ขอให้กินชดเชยเข้าไปอีก 1 เม็ด แต่หากเลยไปแล้ว จะกินชดเชยก็ได้แต่ควรใส่ถุงยางอนามัยเพื่อป้องกันเอาไว้ร่วมด้วย จนกว่ายาจะหมดแผงและประจำเดือนครั้งใหม่จะมาค่ะ